圖佳鐵路

圖佳鐵路，又叫圖佳綫，係從中國吉林圖們到黑龍江佳木斯嘅國有鐵路綫，全長580公里，其中圖們到鹿道由瀋陽鐵路局延吉車務段管轄，斗溝子到勃北由哈爾濱鐵路局牡丹江車務段管轄，大西到佳木斯由哈鐵局佳木斯車務段管轄，係連接吉、黑兩省東部嘅緊要鐵路。個名度，圖指圖們，佳指佳木斯。

圖佳鐵路主要經由嘅政區有圖們市、汪清縣、寧安市、牡丹江市區、林口縣、佳木斯市區。呢條鐵路又可以牡丹江站做界，分成兩個區間：牡圖鐵路、牡佳鐵路。從圖們站開始嘅146.2 km處嘅地點係瀋鐵局同哈鐵局嘅運營分界點。

由於呢條鐵路經過朝鮮族自治地方，所以有朝鮮文官名。

線路資訊 
區間同距離：圖們站～佳木斯站 580.2 km
站數：52個
軌道間隔：1435 mm
複線區間：牡丹江站～林口站
電氣化區間：冇

沿革 
1933年6月：破土動工
1937年7月：全線開通

南滿洲鐵道

類:中國鐵路
類:吉林交通
類:黑龍江交通